Ministerul Mediului

Agenţia Naţională pentru Protecţia Mediului



|  |
| --- |
| Agenţia pentru Protecţia Mediului Dâmboviţa |

**DECIZIA ETAPEI DE ÎNCADRARE**

proiect

Ca urmare a solicitării de emitere a acordului de mediu adresate de **Primaria comunei Razvad ,**cu sediul in comuna Razvad, sat Razvad,str. Principala, nr.350 ,judetul Dambovita, înregistrată la Agentia pentru Protectia Mediului Dambovita cu nr.10044/25.07.2017, în baza Hotărârii Guvernului nr. [445/2009](file:///C:\\Users\\Elvira\\Sintact%202.0\\cache\\Legislatie\\temp\\00123818.htm) privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. [57/2007](file:///C:\\Users\\Elvira\\Sintact%202.0\\cache\\Legislatie\\temp\\00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,Agentia pentru Protectia Mediului Dambovita decide, ca urmare a consultărilor desfăşurate în cadrul sedinţei Comisiei de Analiză Tehnică din data de 31.08.2017,pentru proiectul: **“Extindere a sistemului de canalizare in satele Valea Voievozilor si Razvad , comuna Razvad, judetul Dambovita” propus a fi amplasat în comuna Razvad, sat Valea Voievozilor,judetul Dambovita**, **nu se supune evaluării impactului asupra mediului şi nu se supune evaluării adecvate.**

Justificarea prezentei decizii:

I.Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a)proiectul se încadrează în prevederile Hotărârii de Guvern nr. 445/2009, anexa nr.2, la punctul 10/b si nu intra sub incidenta art.28 din Ordonanta de Urgenta nr.57/2007;

-proiectul propus nu se afla amplasat in interiorul sau in vecinatatea unei arii naturale protejate.

-in urma mediatizarii depunerii solicitarii si a deciziei etapei de incadrare , nu au fost inregistrate observatii, opinii sau sesizari din partea publicului, privind decizia etapei de incadrare.

**1.Caracteristicile proiectului**:

a )mărimea proiectului:

În prezent comuna Răzvad, dispune partial, de un sistem centralizat de canalizare în satul Valea Voievozilor, reţelele de canalizare având o lungime de 7,9 km.

Sistemul actual de canalizare este conceput pentru preluarea apelor uzate menajere şi deversarea acestora în staţia de epurare Târgovişte Nord a Municipiului Târgovişte. Actualul sistem este administrat de catre S.C. Compania de Apa Târgovişte Dâmboviţa SA.

În urma lucrărilor de investiţie din cadrul POS 1 pentru sistemul de canalizare din mun. Târgovişte s-a reabilitat şi extins Staţia de epurare Târgovişte Sud, urmând să se renunţe la staţia de epurare Târgovişte Nord.

În cadrul POS 1 s-a executat o nouă staţie de pompare în satul Valea Voievozilor (în zona str. Cărămidari) dimensionată pentru preluarea în viitor a întregului debit de apă uzată din zona de nord a mun. Târgovişte şi din aglomerarea Răzvad. Staţia de pompare asigură transferul apelor uzate colectate de pe malul stâng al r. Ialomiţa către colectoarele de canalizare reabilitate din mun. Târgovişte (pe malul drept al r. Ialomiţa).

Datorită poziţiei limitrofe municipiului Târgovişte, localitatea Răzvad s-a dezvoltat si extins foarte mult, dar infrastructura a ramas neschimbată.

Prin prezentul proiect se prevede extinderea sistemului de canalizare ȋn satele Valea Voievozilor şi Răzvad cu reţele gravitaţionale şi cu pompare, cu prevederea a 3 staţii de pompare ape uzate.

**AGENŢIA PENTRU PROTECŢIA MEDIULUI DÂMBOVIŢA**



**Str. Calea Ialomiţei, nr. 1, Târgovişte, Cod 130142**

**E-mail:** [office@apmdb.anpm.ro](mailto:office@apmdb.anpm.ro)**; tel./fax: 0245213959/0245213944**

Conductele se vor amplasa pe mijlocul drumului, ȋn acostamentul drumului, pe trotuar sau ȋn spaţiul verde ȋn funcţie de spaţiul disponibil, de categoria drumului, precum şi de celelalte utilităţi existente

Apele uzate colectate de reţelele de canalizare propuse pentru extindere vor fi descărcate ȋn sistemul de canalizare existent ȋn cadrul satului Valea Voievozilor, astfel:

* apele uzate colectate de colectorul de pe str. Furtunesti şi parţial de pe str. Preot Goglea vor fi descărcate ȋn căminul existent de canalizare de pe str. Cărămidari.
* apele uzate colectate de pe str. Preot Goglea zona de est vor fi descărcate ȋn caminul existent de canalizare de pe str. Preot Goglea
* apele uzate colectate de colectorul propus pe str. Preot Goglea zona de sud vor fi descărcate ȋn căminul existent de canalizare de pe str. Cărămidari.
* apele uzate colectate de colectorul de pe str. Via Mare, parţial de pe DN 72 – tronson vest si de pe str. Lt. Marinescu vor fi descărcate ȋn căminul existent de canalizare de pe str. Lt. Marinescu, dupa subtraversarea CF. Pe traseul colectorului, pe str. Via Mare se realizează staţia de pompare SPAU3, iar conducta de refulare aferentă supratraversează o viroagă ȋn zona podului existent.
* apele uzate colectate de colectorul de pe str. Gura Văii, parţial de pe DN 72 şi de pe str. Ing. Bruneanu vor fi descărcate ȋn căminul existent de canalizare de pe str. Ing. Bruneanu, dupa subtraversarea CF
* apele uzate colectate de colectorul de pe str. Livada cu Pruni, partial de pe DN 72 – tronson est si de pe str. T. Vladimirescu vor fi descărcate in SPAU2, de unde vor fi pompate ȋn căminul existent de canalizare de pe str. T. Vladimirescu, după subtraversarea CF. Colectorul de pe DN72 – tronson est descarcă apele ȋn staţia de pompare SPAU1, amplasată pe malul drept al r. Slănic, care realizează refularea debitelor colectate ȋn colectorul prevăzut pe str. T. Vladimirescu.

Conductele de canalizare propuse se racordează ȋn 6 puncte la căminele de canalizare existente.

Caracteristici investiţie:

* Lungime reţea de canalizare PVC Dn 250-315mm 16.825 m
* Staţii de pompare ape uzate 3 buc
* Lungime conducte de refulare PEID PN6, De 90-110 mm 2326 m
* Racorduri individuale 800 buc
* Lucrări speciale pe conductele de canalizare:
  + Subtraversări de cale ferata 3 buc
  + Subtraversări de drum naţional (DN72) 4 buc
  + Subtraversări de drum judeţean 1 buc
  + Supratraversări viroage 1 buc
  + Conectare la cămine de canalizare existente 6 buc

Apele uzate colectate de noile colectoare de canalizare sunt descărcate în sistemul existent de canalizare din satul Valea Voievozilor, care asigură transferul debitelor către sistemul de canalizare al mun. Târgovişte, respectiv către Staţia de epurare Târgovişte.

Staţia de epurare Târgovişte a fost reabilitată şi extinsă în ultimii ani, în cadrul POS1, şi are capacitatea de a prelua debitele de apă uzată din com. Răzvad şi de a epura apele uzate cu asigurarea parametrilor impuşi prin NTPA 001 privind descărcarea apelor în emisar.

Extinderea reţelei de canalizare se realizează ȋn satul Valea Voievozilor pe toate străzile pe care în prezent nu sunt prevăzute reţele de canalizare şi ȋn satul Răzvad pe DN 72 (str. Principală) până la podul peste pr. Slănic. Apele uzate colectate vor fi transferate ȋn sistemul de canalizare al mun. Târgovişte.

Racordarea reţelei de canalizare proiectate la canalul colector existent se va realiza la o cotă peste cota radierului, la nivelul superior al canalului existent.

Reţeaua de canalizare se va extinde cu o lungime de 16.825 m (inclusiv lungime traversari) şi se va executa din conducte PVC SN8, cu diametrul De 250 mm si De 315 mm, diametrul minim admis de STAS 3051-91 fiind de 250 mm.

Imbinarile conductelor vor asigura o perfecta etanşeitate, precum şi posibilitatea preluării tuturor eforturilor statice şi dinamice.

Ȋn tabelul următor sunt prezentate străzile pe care au fost prevăzute lucrările de extindere:

|  |  |  |  |
| --- | --- | --- | --- |
| **Nr. crt.** | **Denumire strazi** | **PVC, Dn 250 mm** | **PVC, Dn 315 mm** |
| 1 | DN 72 | 7492 | 1301 |
| 2 | Str. Gura Văii | 3595 |  |
| 3 | Str. Via Mare | 294 |  |
| 4 | Str. Livada cu Pruni | 330 |  |
| 5 | Str. Lt. Marinescu | 441 |  |
| 6 | Str. Ing. Bruneanu | 550 |  |
| 7 | Str. Tudor Valdimirescu | 278 | 274 |
| 8 | Str. Preot Goglea | 1140 |  |
| 9 | Str. Furtunesti | 1130 |  |
|  | **TOTAL** | **15.250** | **1575** |
| **16.825 m** | |

Tuburile de PVC vor fi pozate obligatoriu pe un pat de nisip de 15 cm, după care se va realiza umplutură de nisip până la 15 cm deasupra generatoarei superioare a tuburilor. Materialele propuse au o mare eficienţă şi siguranţă, rugozitatea este foarte scăzută ceea ce permite viteze mari de scurgere a lichidelor transportate. Deasupra stratului de nisip acoperitor se va aşeza o bandă de avertizare.

Pe conductele de canalizare care fac obiectul proiectului s-a prevăzut un număr de 384 cămine de vizitare şi intersecţie, de liniştire, de decantare, cu alcătuire conform STAS 2448-82.

Căminele de intersecţie si vizitare sunt amplasate la maximum 60 m ȋntre ele (pe aliniamente), conform planurilor de situatie şi a profilelor longitudinale.

Căminele de pe reţeaua de canalizare sunt carosabile, conform STAS 2448, din tuburi circulare din beton Dn. 1000 mm, cu camera de lucru, funcţie de adâncimea reţelelor de canalizare pe care se vor amplasa.

Căminele de vizitare ȋn care descarcă conductele de refulare de la staţiile de pompare apa uzată vor fi considerate cămine de liniştire. Căminele amplasate ȋnaintea staţiilor de pompare vor fi cămine de decantare. Căminele de decantare sunt ȋn număr de 3 (cămine incluse ȋn numărul total de cămine specificat mai sus).

**Subtraversări de drum naţional şi drum judeţean**

Pe traseul conductelor vor fi necesare 4 subtraversări de drum national DN72 (SDN1; SDN2; SDN3 si SDN4) şi o subtraversare de drum judeţean DJ719 (str. T. Vladimirescu) (SDJ1).

Subtraversările drumului naţional şi ale drumului judeţean se vor realiza prin foraj orizontal ȋn conducta de protecţie, etanăată la capete.

Generatoarea superioară a conductei de protecţie se va afla la minim 1,50 m sub cota carosabilului ȋn punctul de subtraversare.

Conducta de protecţie va fi metalică, iar conducta din interiorul tubului de protecţie va fi din PVC. Tubul de protecţie va fi ȋnchis la capete şi va avea o pantă de minim 0.5% spre căminul din aval.

Ȋn capătul aval, conducta de protecţie va fi prelungită cu o ţeavă de scurgere din OL Dn 50 mm până ȋntr-un cămin de colectare şi observaţie, care va fi amplasat ȋn afara carosabilului.

Lucrările prevăzute pentru subtraversările drumurilor se vor executa strict după normele şi normativele ȋn vigoare, acordându-se o deosebită atenţie măsurilor de avertizare şi semnalizare atât pe timp de zi cât şi noaptea, datorită pericolelor producerii de accidente ȋn caz de nerespectarea acestora. Datorită faptului că lucrările se execută ȋn regim de circulaţie, este obligatorie instruirea personalului ce lucrează pe şantier pentru evitarea accidentărilor, şantierul fiind obligat să folosească toate mijloacele pentru asigurarea unei cât mai eficiente securităţi a muncitorilor (bariere de protecţie, parapete, semnalizări luminoase, avertizarea din timp a vehiculelor asupra prezentei şantierului şi a drumului ȋngustat, costume reflectorizante, etc.).

**Subtraversări de CF**

Pe traseul conductelor de canalizare menajeră gravitaţionale vor fi necesare subtraversări de cale ferată CF Bucureşti – Târgovişte.

Subtraversarea SCF1 se va realiza pe strada lt. Marinescu, ȋn zona de intersecţie cu calea ferată.

Subtraversarea SCF2 se va realiza pe strada ing. Bruneanu, ȋn zona de intersecţie cu calea ferată.

Subtraversările de cale ferată se vor realiza prin foraj orizontal ȋn conducta de protecţie.

Conducta de refulare de la SPAU 2 va subtraversa cale ferată CF Bucureşti – Târgovişte. Subtraversarea SCF3 se va realiza pe strada T. Vladimirescu, ȋn zona de intersecţie cu calea ferată.

Generatoarea superioară a conductei de protecţie se va afla la minim 1,50 m sub cota căii ferate ȋn punctul de subtraversare. Conducta de protectie va fi metalică, iar conducta din interiorul tubului de protecţie va fi din PVC.

Lucrările prevăzute pentru subtraversările de cale ferata se vor executa de către o firmă specializată, acreditată, strict după normele şi normativele ȋn vigoare, ȋn baza avizului de la SNCFR. Se va acorda o deosebită atenţie măsurilor de avertizare şi semnalizare atât pe timp de zi cât şi noaptea, datorită pericolelor producerii de accidente ȋn caz de nerespectarea acestora.

**Racorduri**

Odata cu realizarea extinderii reţelei de canalizare, se va executa şi racordarea tuturor utilizatorilor la aceasta.

Racordurile vor fi realizate din ţeava PVC SN8 De 160 mm si De 200 mm şi vor fi racordate ȋn căminele de vizitare amplasate pe colectorul de canalizare sau se vor conecta direct la conducta colectoare prin intermediul unor piese speciale de racord cu grad mare de libertate. Căminele de racord se vor amplasa la limita de proprietate, pe teren public.

Pe toată lungimea reţelei de canalizare extinsă s-a prevăzut un număr de 800 de racorduri.

**Conducte de refulare**

Conductele de refulare vor transporta apă uzată menajeră de la staţiile de pompare proiectate la reţeaua de canalizare menajeră gravitaţională existentă sau proiectată.

Conductele de refulare proiectate sunt prevăzute din tuburi PEID, PE100, PN6, De 90 - 125 mm.

Ȋn tabelul următor sunt prezentate caracteristicile conductelor de refulare:

| **Nr** | **SPAU** | **Conducta refulare** | | | | |
| --- | --- | --- | --- | --- | --- | --- |
| **Tronson** | **Lungime**  **(m)** | **Diametru (mm)** | **Material** | **Camine** |
| 1 | SPAU 1 | SPAU1-CL1 | 2.222 | 110 | PEID | CC1; CC2; CC3; CC4; CC5; CC6; |
| 2 | SPAU 2 | SPAU2-CL2 | 115 | 125 | PEID | - |
| 3 | SPAU 3 | SPAU3-CL3 | 25 | 90 | PEID | - |
| **Total** | | | **2.362** |  |  |  |

Căminele de curăţire de pe conductele de refulare au structura constructivă din beton armat cu dimensiunile 1,00 x 1,00 m şi H =2,00 m.

**Staţii de pompare**

Staţiile de pompare apar ca necesare pentru pomparea apelor uzate ȋn diferite puncte ale reţelei de canalizare acolo unde relieful terenului nu permite curgerea gravitatională a apelor uzate.

Având ȋn vedere structura reliefului din zonă extinderii reţelei de canalizare, s-a stabilit un număr de 3 staţii de pompare a apelor menajere care pompează apele uzate ȋn colectorul cel mai apropiat, de unde curgerea apelor uzate este gravitaţională.

Staţiile de pompare ape uzate sunt amplasate pe teren public, astfel:

**SPAU 1 – DN 72 (sat Răzvad – pe malul drept al r. Slanic);**

**SPAU 2 – Str. Tudor Vladimirescu (DJ 719);**

**SPAU 3 – Str. Gura Văii;**

Staţiile de pompare vor fi prefabricate, carosabile, complet ȋngropate.

Lucrările implementate prin proiectul de faţă furnizează 3 staţii de pompare de-a lungul reţelei de canalizare. Staţiile de pompare sunt echipate cu 1+1 pompe (1A+1R) cu capacitatea calculată ȋn funcţie de debitul colectat şi de inâlţimea de pompare necesară pe refulare.

Staţiile de pompare s-au optat ȋn soluţia de echipare cu pompe submersibile.

|  | **SPAU** | **Amplasament** | **Nr. pompe** | **Q (l/s)** | **Hp (m)** | **P (kW)** |
| --- | --- | --- | --- | --- | --- | --- |
| 1 | SPAU 1 | DN 72 | 1 + 1 | 5 | 27 | 7,5 |
| 2 | SPAU 2 | DJ 719 (str. T. Vladimirescu) | 1 + 1 | 10 | 6 | 2,5 |
| 3 | SPAU 3 | Str. Gura Vaii | 1 + 1 | 3 | 4 | 1,25 |

Staţiile de pompare se vor amplasa ȋn afara părţii carosabile, pe domeniul public şi vor fi tip cheson poliester armat cu fibră de sticlă (POLSTIF).

Staţiile de pompare sunt construcţii compacte, echipate cu două pompe (conform specificaţiilor), instalaţii hidraulice, panou de comanda şi senzori de nivel.

Toate conductele din interiorul staţiilor de pompare vor fi realizate din oţel inoxidabil sau PEID. Pe fiecare dintre conducte vor fi montate vane de secţionare din fontă, clapete de reţinere având diametrele corespunzătoare cu conductele. Conducta de refulare exterioară staţiei va fi din polietilenă de ȋnaltă densitate PEID, PE 100, PN 6 . Staţia de pompare SPAU 2 va fi prevazută cu debitmetru pe conducta de refulare pentru monitorizarea debitelor pompate.

Utilajele sunt astfel alese incât să pornească/oprească ȋn funcţie de nivelul minim/maxim al apei uzate din cămin, măsurat de senzorul de nivel.

b)cumularea cu alte proiecte:nu este cazul.

c)utilizarea resurselor naturale:nu este cazul;

d)producţia de deşeuri: deşeurile menajere si cele din constructii vor fi preluate de operatori autorizaţi; deşeurile rezultate în urma procesului de construire vor fi colectate pe sorturi,

stocate temporar în spaţii special amenajate şi valorificate/eliminate prin societăţi autorizate

e)emisiile poluante, inclusiv zgomotul şi alte surse de disconfort: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f)riscul de accident, ţinându-se seama în special de substanţele şi de tehnologiile utilizate: in timpul lucrarilor de executie pot apare pierderi accidentale de carburanti sau lubrefianti de la vehiculele si utilajele folosite;

2.**Localizarea proiectului**:

Se ia în considerare sensibilitatea mediului în zona geografică posibil a fi afectată de proiect, avându-se în vedere în special:

2.1.utilizarea existentă a terenului:Conform Certificatului de urbanism nr.169 din 22.05.2017, intravilan, domeniul public si Statului Roman, administrat de C.N.A.I.R. si C.F.R..

2.2.relativa abundenţă a resurselor naturale din zonă, calitatea şi capacitatea regenerativă a acestora: nu este cazul..

2.3.capacitatea de absorbţie a mediului, cu atenţie deosebită pentru:

a)zonele umede: nu este cazul;

b)zonele costiere: nu este cazul;

c)zonele montane şi cele împădurite: nu este cazul;

d)parcurile şi rezervaţiile naturale:nu este cazul.

e)ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc.:nu este cazul;

f)zonele de protecţie specială, mai ales cele desemnate prin Ordonanţa de urgenţă a Guvernului nr. [57/2007](../../Arhive Elvira/Elvira/Sintact 2.0/cache/Legislatie/temp/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](../../Arhive Elvira/Elvira/Sintact 2.0/cache/Legislatie/temp/00033752.htm) privind aprobarea Planului de amenajare a teritoriului naţional - Secţiunea a III - a - zone protejate, zonele de protecţie instituite conform prevederilor Legii apelor nr. [107/1996](../../Arhive Elvira/Elvira/Sintact 2.0/cache/Legislatie/temp/00008742.htm" \o "Legea apelor (act publicat in M.Of. 244 din 08-oct-1996)), cu modificările şi completările ulterioare, şi Hotărârea Guvernului nr. [930/2005](../../Arhive Elvira/Elvira/Sintact 2.0/cache/Legislatie/temp/00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică:nu este cazul.

g)ariile în care standardele de calitate a mediului stabilite de legislaţie au fost deja depăşite: nu este cazul;

h)ariile dens populate:nu este cazul;

i)peisajele cu semnificaţie istorică, culturală şi arheologică: nu este cazul.

**3. Caracteristicile impactului potential**

a) extinderea impactului, aria geografica si numarul persoanelor afectate- nu este cazul.

b) natura transfrontiera a impactului - lucrarile propuse nu au efecte transfrontiera

c) marimea si complexitatea impactului – impact relativ redus şi local, pe perioada execuţiei proiectului..

d) probabilitatea impactului - impact cu probabilitate redusă atât pe parcursul realizării investiţiei, cât şi după realizarea acestuia, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);..

e) durata, frecventa si reversibilitatea impactului - impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta

Din analiza criteriilor de selectie pentru stabilirea necesitatii evaluarii impactului asupra mediului din Anexa 3 la HG 445/2009 mentionate anterior , s-a decis continuarea procedurii privind emiterea aprobarii de dezvoltare a proiectului.

**Conditiile de realizare a proiectului**

 -respectarea amplasamentului conform planului de situatie anexat documentatiei, respectarea tuturor solutiilor tehnice, a avizelor solicitate de alte institutii.

-supravegherea lucrarilor se va face prin monitorizare permanenta, avand ca scop principal minimizarea impactului asupra mediului, cu obligatia titularului de a informa rapid organele administratiei locale, asupra oricarui incident asupra factorilor de mediu.

-anuntarea Agentiei pentru Protectia Mediului Dambovita in situatia in care apar elemente noi, nespecificate in documentatie, care nu au fost luate in consideratie la emiterea prezentei decizii.

**Conditiile de realizare a proiectului**:

 -respectarea amplasamentului conform planului de situatie anexat documentatiei, respectarea tuturor solutiilor tehnice, a avizelor solicitate de alte institutii.

-supravegherea lucrarilor se va face prin monitorizare permanenta, avand ca scop principal minimizarea impactului asupra mediului.

-anuntarea Agentiei pentru Protectia Mediului Dambovita in situatia in care apar elemente noi, nespecificate in documentatie, care nu au fost luate in consideratie la emiterea prezentei decizii.

Protectia calitatii apelor :

-nu se vor manipula sau depozita deseuri, reziduuri, sau substante chimice, fara asigurarea conditiilor de evitare a poluarii directe sau indirecte a apelor de suprafata sau subterane.

Protectia aerului:

-deplasarea cu viteza redusa a vehiculelor implicate in lucrarile prevazute de proiect, astfel incat sa se evite antrenarea particulelor de praf pe drumurile utilizate;

-intretinerea si repararea utilajelor si vehiculelor utilizate , in scopul reducerii emisiilor de poluanti atmosferici:

Protecţia împotriva zgomotului şi vibraţiilor:

- în timpul execuţiei şi funcţionării proiectului nivelul de zgomot echivalent se va încadra în limitele SR 10009 / 2017 – Acustica - limite admisibile ale nivelului de zgomot din mediul ambiant, STAS 6156/1986 - Protecţia împotriva zgomotului in construcţii civile si social - culturale şi OM 119 / 2014 pentru aprobarea Normelor de igienă şi a recomandărilor privind mediul de viaţă al populaţiei.

Protecţia solului şi a subsolului:

- se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare a mijloacelor de transport sau datorită funcţionării necorespunzătoare a acestora;

Modul de gospodărire a deşeurilor

- deşeurile se vor colecta selectiv în zone special amenajate şi predate pe bază de contract firmelor autorizate;

- este interzisă depozitarea deşeurilor direct pe sol;

Lucrări de refacere a amplasamentului

- la finalizarea lucrărilor de construcţii se vor executa lucrări de refacere a solului; se va curăţa amplasamentul de toate tipurile de deşeuri generate pe perioada realizării proiectului;

- se vor lua toate măsurile pentru evitarea poluărilor accidentale, iar în cazul unor astfel de incidente, se va acţiona imediat pentru a controla, izola, elimina poluarea;

În timpul implementării proiectului: în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

* respectarea cu stricteţe a limitelor şi suprafeţelor destinate execuţiei lucrărilor;
* buna funcţionare a utilajelor;
* modul de depozitare a materialelor de construcţie;

- modul de depozitare al deşeurilor/valorificare şi monitorizarea cantităţilor de deşeuri generate conform Ordinului 856/2002; predarea deşeurilor catre operatori autorizaţi în valorificarea/ eliminarea deşeurilor;

- respectarea normelor de securitate, respectiv a normelor de securitate a muncii;

- nivelul de zgomot – în cazul apariţiei sesizărilor din partea populaţiei datorate depăşirii limitelor admisibile, se vor lua măsuri organizatorice şi/sau tehnice corespunzătoare de atenuare a impactului;

- se va urmări menţinerea unui nivel redus al emisiilor în aerul atmosferic datorate operaţiilor de transport materiale prin utilizarea de mijloace de transport conforme, luarea măsurilor

necesare în situaţia în care se constată depăşirea standardului de calitate a aerului ambiental

datorită execuţiei proiectului.

Titularul proiectului are obligaţia de a solicita revizuirea prezentei decizii dacă intervin elemente noi necunoscute la data emiterii şi asupra oricărei modificări ale condiţiilor care au stat la baza emiterii , înainte de realizarea modificării.La finalizare se va solicita revizuirea autorizatiei de mediu.

Prezenta decizie este valabilă pe toată perioada de aplicare a proiectului.

Proiectul propus nu necesită parcurgerea celorlalte etape ale procedurii de evaluare a impactului asupra mediului. La finalizarea obiectivului va solicita si obtine de la A.P.M. Dambovita autorizatia de mediu revizuita pentru activitatea desfasurata.

Prezenta decizie poate fi contestată în conformitate cu prevederile H.G. nr. 445/2009 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările si completarile ulterioare.

**p.DIRECTOR EXECUTIV**,

Mircea Nistor

**Intocmit**, **Sef Serviciu Avize, Acorduri,**

**Autorizatii**,

consilier Dobra Elvira Maria Morcoase